Kassel

Kassel város Németország Hessen nevű tartományában. Kassel Kassel járás és Göttingen járás községekkel határos. Lakosainak száma 204 687 fő (2023. december 31.). Fekvése Kassel körülbelül 70 km-re északnyugatra fekszik Németország földrajzi középpontjától, 173 méter tengerszint feletti magasságban a Fulda két partján, a Habichtswald, Reinhardswald, Kaufungerwald és a Söhre által határolt medencében. Története Chassala néven már 913-ban történik róla említés. 1239-ben kapott városi jogot. Gyermek Henrik székhelyévé tette. A hétéves háborúban a franciák megszállták (1756-62). Miután Nagy Frigyes szövetségesei a franciákat elűzték, erődítményeit hamarosan lerombolták. 1807-ben a Vesztfáliai Királyság fővárosa lett. 1813-ban ezen jellegét elvesztette és ismét a hesseni választó hatalma alá került. 1866. június 19-én a poroszok megszállták. Második világháború A Reichstag leégése után 1933-ban a város nem játszott különösebb szerepet a nácik uralma alatt. A háború alatt súlyos csapások érték az óvárost és ez nagyon sok emberéletet követelt. A legnagyobb bombázás 1943. október 22-én történt. Azon az éjszakán több mint 10 ezer embert halt meg és a házak 80%-a megsemmisült. Kassel óvárosi területén számos favázas ház állt, amik tökéletes célpontjai voltak a brit szőnyegbombázásnak. A célzott foszfor- és gyújtóbombák felgyújtották a fát és tűzvihar alakult ki, mint Drezdában, Hamburgban, Pforzheimben vagy Darmstadtban. Napjainkban 2013. június 23-án az UNESCO a Wilmhelshöhe kastélyt és a hozzá tartozó parkot a világörökség részévé nyilvánította. A város ötévente ad otthont a Documentának, ami a világ legjelentősebb kortárs művészeti kiállítása. 2013-ban ünnepelte alapításának 1100. évfordulóját. Népesség 1890-ben 72 477 lakosa volt. 2011-ben maga a város elérte a 196 526-es lélekszámot, az agglomerációban mintegy 450 ezren laknak, Észak-Hessen régióban mintegy egymillió ember él. Közlekedés Kasselt az A7, A44 és A49-es autópályák és a Hannover–Würzburg nagysebességű vasútvonal is érinti. Főpályaudvara a Kassel Hauptbahnhof, ahová a regionális vonatok és a RegioTram villamosok érkeznek. A távolsági (ICE) vonatok a másik állomására, a Kassel-Wilhelmshöhe vasútállomásra érkeznek. Vasúti közlekedés Vasúti pályaudvarok: Kassel Hauptbahnhof Kassel-Bettenhausen vasútállomás Kassel-Niederzwehren vasútállomás Kassel-Wilhelmshöhe vasútállomás Vasútvonalak: Bebra–Baunatal-Guntershausen-vasútvonal Halle–Hann. Münden-vasútvonal Kassel–Naumburg-vasútvonal Kassel–Waldkappel-vasútvonal Kassel–Warburg-vasútvonal Városi közlekedés A városnak hét villamosvonala van (1, 3, 4, 5, 6, 7, 8), melynek egyes járatai a nagyvasút vágányait is használják (Karlsruhei modell). A járatok átlagosan 15 perces követési sűrűséggel közlekednek. A városban minden busz alacsony padlós, és a megállókat is átépítették a könnyebb felszállás érdekében. Látnivalók Szent Márton-templom (a XIV. és XV. századból) Nagylelkű Fülöp hesseni gróf síremléke a Szent Márton-templomban A katolikus templom, Fischbein festményén Az egykori választófejedelmi palota (Rotes Palais) Fridericianum múzeum Igazságügyi palota Bellevue-kastély Képtár II. Frigyes hesseni gróf márványszobra (Friedrichsplatz) Louis Spohr bronzszobra a Theatersplatzon Hesseni emlékszobor Herkules Löwenburg Schloss Wilhelmshöhe Technik Museum Kassel Grimm testvérek múzeum A Wilhelmshöhe hegyi park A Wilhelmshöhe kastély, Löwenburg és a Hercules emlékmű 1786-ban épült I. Vilmos választófejedelem uralkodása alatt. A palota ma múzeumként funkcionál. A második világháborúban bombatámadás érte, a középső része súlyosan megrongálódott, egyedül a fehér kőszárny maradt sértetlen. A Hercules emlékműtől nem messze található egy mesterséges vízesés, amely minden szerdán és vasárnapon 14.30-tól üzemel. Ilyenkor több ezren látogatnak el ide. A vízi játék az oktogonnál kezdődik és egy óra múlva éri el a kastély mögötti tavat, ahol egy 50 méter magas szökőkúttal ér véget a látványosság. A Löwenburg kastély egy középkori lovagvár másolata, I. Vilmos uralkodása alatt épült. Híres emberek A városban született többek között: Matthias Berninger Arnold Bode Hans Eichel Ulrike Folkerts Jörg-Uwe Hahn Kurt Kersten Mario Kotaska Eva Kühne-Hörmann Hubertus Meyer-Burckhardt Karl-Heinz Metzner Ludwig Mond Paul Julius Reuter Franz Rosenzweig Philipp Scheidemann Meryem Uzerli Gillemot György Lajos (1813-1892) kertész. Polgármesterek Testvérvárosai Firenze, Olaszország, 1952 óta Mulhouse, Franciaország, 1965 óta Västerås, Svédország, 1972 óta Rovaniemi, Finnország, 1988 óta Arnstadt, Türingia, Németország, 1989 óta Ramat Gan, Izrael, 1990 óta İzmit, Törökország, 1999 óta Montana, Bulgária, 2007 óta Irodalom Karl Baedeker: Baedekers Kassel. 2. Auflage. (hely nélkül): Ostfildern-Kemnat. 1989. Hugo Brunner: Geschichte der Residenzstadt Cassel. 913–1913. Zur Feier des 1000-jährigen Bestehens der Stadt. Frankfurt am Main: Weidlich. 1978. ISBN 3-8128-0019-5 Paul Heidelbach – Karl Kaltwasser: Kassel: Ein Jahrtausend hessischer Stadtkultur. Kassel: Bärenreiter-Verlag. 1957. Berthold Hinze – Andreas Tacke: Architekturführer Kassel. Berlin: (kiadó nélkül). 2002. Heinz Körner: Kassels Südstadt: Historische Entwicklung der südlichen Vorstadt. Kassel: Meister. 1990. Erich Keyser: Hessisches Städtebuch. Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages. Stuttgart: Kohlhammer. 1957. = Deutsches Städtebuch. Handbuch städtischer Geschichte, Band IV 1 Christian Saehrendt: Kassel. Ist das Kunst oder kann das weg?: Documenta-Geschichten, Mythen und Märchen. Köln: DuMont. 2012. (Sachbuchbestseller 2012) Jegyzetek Források Cassel. In A Pallas nagy lexikona. Szerk. Bokor József. Budapest: Arcanum – FolioNET. 1998. ISBN 963 85923 2 X További információk Kassel város hivatalos honlapja (németül) Tourist-Information Kassel (németül) Kassel történelme (németül) Kassel-Wiki Archiválva 2013. szeptember 28-i dátummal a Wayback Machine-ben (németül) Kulturtopografie Kassel (németül) Dokumentumfilm Kassel újjáépítéséről Kasseli panorámák (németül) Kapcsolódó szócikkek Kasseli kerámia